
[image: HRToolkit_boxed]

Cynhyrchydd
Disgrifiad Swydd

Mae’r Cynhyrchydd yn chwarae rhan allweddol wrth ddatblygu, cyflwyno a sicrhau cynaliadwyedd Rhaglen Greadigol Hijinx, gan weithio’n glos gyda’r Cynhyrchydd Gweithredol, y Cyfarwyddwr Artistig/Cyd-Brif Swyddog Gweithredol, a’r Cyfarwyddwr Cysylltiol.

Mae’r swydd yn gyfrifol am gynhyrchu ein rhaglen Ymgysylltu Creadigol a chyfleoedd Datblygu Artistiaid ochr yn ochr â chefnogi cynyrchiadau theatr proffesiynol, gweithgaredd teithio a digwyddiadau mawr gan gynnwys Gŵyl Undod Hijinx.

Trwy weithio’n gydweithredol ar draws y sefydliad, mae’r Cynhyrchydd yn creu’r amodau cynhwysol lle mae artistiaid, gweithwyr llawrydd, cyfranogwyr a chydweithwyr yn teimlo bod croeso iddynt, eu bod yn cael eu cefnogi a’u harfogi i wneud eu gwaith gorau. Maent yn cyfuno sgiliau rheoli prosiect rhagorol gydag angerdd am theatr cynhwysol, gan lunio perthynas gref a sicrhau bod gwaith Hijinx yn cyrraedd cynulleidfaoedd a chymunedau yn lleol, yn genedlaethol a rhyngwladol.

Mae’r swydd yn gofyn am gydbwysedd rhwng chwilfrydedd creadigol, arbenigedd cynhyrchu ymarferol a llunio perthnasoedd. Bydd deiliad y swydd yn helpu i ddynodi cyfleoedd ar gyfer gwaith Hijinx, datblygu partneriaethau, rheoli prosiectau o’u creu hyd at eu darparu, a chyfrannu at dwf parhaus a phroffil y sefydliad.


TELERAU
Teitl swydd: 		Cynhyrchydd
Rheolwr Llinell: 	Cynhyrchydd Gweithredol
Yn gyfrifol am: 		Cynhyrchydd Cynorthwyol
Contract: 		Swydd barhaol (6 mis o brawf)
Oriau: 			Llawn amser (37.5 awr yr wythnos). 
Y gallu a’r parodrwydd i weithio oriau hyblyg, yn ôl gofynion y swydd, yn 	cynnwys rhywfaint o waith ar fin nos a phenwythnosau. Rhoddir amser 	o’r gwaith in lieu. 
Yn gweithio o: 		Caerdydd (gyda theithio lleol, cenedlaethol a rhyngwladol yn ôl gofynion 			y swydd)
Cyflog/Buddion: 	Graddfa C, cyflog cychwynnol SCP7: £31,000 y flwyddyn
Mae Hijinx yn cynnig cynllun pensiwn gweithle trwy Nest, cynllun Beicio 	i’r Gwaith a Rhaglen Cynorthwyo Gweithwyr. 
Yn ychwanegol, rydym yn cynnig cefnogaeth i ddatblygu sgiliau iaith 	Gymraeg. Mae Hijinx wedi ymrwymo i gefnogi datblygiad proffesiynol 	parhaus a bydd yn gweithio’n glos gyda deiliad y swydd i sicrhau bod ei 	anghenion hyfforddiant yn cael eu bodloni.		
Gwyliau: 		30 diwrnod y flwyddyn a gwyliau banc statudol





CYFRIFOLDEBAU ALLWEDDOL
Cyffredinol
· Gweithio’n agos gyda’r Cynhyrchydd Gweithredol, y Cyfarwyddwr Cysylltiol, y Cyfarwyddwr Artistig/Cyd Brif Swyddog Gweithredol a’r tîm cynhyrchu ehangach i ddarparu rhaglen greadigol Hijinx.
· Cefnogi creu amgylcheddau cynhwysol, croesawus ac uchelgeisiol i artistiaid, cyfranogwyr a thimau llawrydd Hijinx. 
· Cyfrannu at gynllunio a datblygu llinell gynhyrchu greadigol Hijinx, gan ddynodi cyfleoedd ar gyfer gwaith, partneriaethau a chynulleidfaoedd newydd. 
· Gweithio yn gydweithredol ar draws adrannau i sicrhau bod prosiectau’n cael eu cyflawni’n effeithiol ac yn adlewyrchu gwerthoedd Hijinx yn ymwneud â chynhwysiant, mynediad a chynaliadwyedd. 

Rhaglen Ymgysylltu Greadigol
· Arwain ar gynhyrchu a rheoli prosiect gweithgareddau Ymgysylltu Creadigol Hijinx, gan gynnwys: 
· Theatr Pobl Ifanc 
· Theatr Gymunedol Oedolion (Odyssey) 
· Band mewnol cynhwysol Hijinx 
· Gweithgareddau allgymorth 
· Gweithio’n glos gyda’r Cyfarwyddwr Cysylltiol i sicrhau bod prosiectau’n cael eu cynllunio’n dda, yn cael digon o adnoddau a’u cyflwyno i safon uchel.
· Bod yn bresenoldeb gweladwy ac yn gyswllt cydnabyddedig ar gyfer y prosiectau Ymgysylltu Creadigol uchod, gan feithrin perthynas waith gadarnhaol gyda’r artistiaid dan sylw.
· Hwyluso ‘Cyswllt’ grŵp adborth cymheiriaid o gyfranogwyr o bob rhan o’r rhaglen Ymgysylltu Creadigol. Cefnogi sgyrsiau ystyrlon yn ymwneud â phrofiadau, cyfleoedd a heriau creadigol, gan sicrhau bod lleisiau artistiaid yn helpu i siapio datblygiad ein gwaith. Bydd dealltwriaeth, gwersi a ddysgwyd a themâu sy’n dod i’r golwg o’r panel yn bwydo i’r sgyrsiau sefydliadol ehangach, gan gynnwys yr uwch arweinwyr a thrafodaethau ar lefel y Bwrdd, gan sicrhau bod safbwyntiau artistiaid yn parhau i siapio ein gwaith a’r ffordd yr ydym yn gwneud penderfyniadau.
· Gweithio gyda’r Cyfarwyddwr Cysylltiol i yrru’r recriwtio ar gyfer prosiectau Ymgysylltu Creadigol, trwy gyswllt gyda’r Gwasanaethau Cymdeithasol, sefydliadau anabledd dysgu a rhwydweithiau a phrosiectau o gwmpas Cymru i sicrhau cyfathrebu da ac i sicrhau’r cyfleoedd gorau i gyfranogwyr gael mynediad at weithgareddau Hijinx.
· Monitro cyfranogiad, deilliannau ac effaith, gan sicrhau bod yr hyn a ddysgir yn cael ei gofnodi ac yn cyfrannu at ddatblygiad yn y dyfodol. 
· Sicrhau bod cyfranogwyr yn cael profiad cadarnhaol gyda chefnogaeth trwy gydol eu hymwneud â Hijinx. 

Rhaglen Theatr a Theithio
· Cefnogi darparu rhaglen theatr broffesiynol Hijinx, gan gynnwys theatr teithiol (celfyddydau traddodiadol ac awyr agored), comisiynau a chyweithiau/cyd-gynyrchiadau. 
· Meithrin perthynas gyda lleoliadau, gwyliau a phartneriaid i gefnogi cyfleoedd teithio yn genedlaethol a rhyngwladol. 
· Ymchwilio i gyfleoedd a’u datblygu i arddangos gwaith Hijinx i gynulleidfaoedd a phartneriaid newydd. 
· Cyfrifoldebau archebu teithiau, o’r cyswllt cyntaf i drafod a rheoli cytundebau lleoliadau, trefniadau cyd-gynhyrchu a chontractau llawrydd. 
· Cydlynu a threfnu amserlenni teithio, amserlenni prosiect a gofynion cyflawni. 
· Gweithio’n glos gyda’r Cynhyrchydd Gweithredol, y Rheolwr Cynhyrchiad, yr Arweinydd Hygyrchedd a’r tîm creadigol ehangach i sicrhau bod cynyrchiadau yn cael eu cyflawni’n effeithiol. 

Gŵyl Undod a Digwyddiadau Mawr Eraill
· Cefnogi cynllunio a chyflawni Gŵyl Undod Hijinx a digwyddiadau mawr eraill y sefydliad.
· Trefnu amserlenni prosiectau, cysylltu ag artistiaid, contractau, logisteg a chyflawni. 
· Cefnogi datblygu perthnasoedd gydag artistiaid, cwmnïau, lleoliadau a rhanddeiliaid sy’n gysylltiedig â digwyddiadau mawr.

Rheolaeth a Chydweithio
· Rheolwr llinell ar y Cynhyrchydd Cynorthwyol, gan gefnogi eu datblygiad, cynllunio llwyth gwaith a llesiant. 
· Cynrychioli Hijinx mewn digwyddiadau i’r sector, gwyliau, arddangosfeydd a chyfleoedd rhwydweithio. 
· Llunio a chynnal cysylltiadau cryf gydag artistiaid, Actorion Hijinx (a’u rhwydweithiau cefnogi), gweithwyr llawrydd, lleoliadau, partneriaid a rhanddeiliaid. 
· Gweithio’n glos gyda’r Rheolwr Marchnata a Datblygu Cynulleidfa i gefnogi hyrwyddo a chyfathrebu gweithgareddau creadigol, gan sicrhau bod prosiectau yn cael eu gosod, rhannu a’u dathlu yn effeithiol gyda chynulleidfaoedd, partneriaid a rhanddeiliaid. Cyfrannu at lunio ymwybyddiaeth ehangach a dealltwriaeth o raglen greadigol Hijinx, ei artistiaid ac effaith ein gwaith.

Cyllid a Chodi Arian
· Rheoli cyllidebau prosiectau o fewn paramedrau y cytunwyd arnynt, gan gynnwys monitro gwariant, ail lunio rhagolygon a rhoi adroddiadau. 
· Gweithio gyda’r Cynhyrchydd Gweithredol i sicrhau bod prosiectau yn cael eu cyflawni o fewn yr adnoddau sydd ar gael ac i safonau uchel. 
· Gosod a monitro cyllidebau prosiectau Ymgysylltu Creadigol, ar y cyd â’r Cyfarwyddwr Cysylltiol.
· Pan fydd yn addas, cefnogi’r Rheolwr Codi Arian trwy gyfrannu at geisiadau cyllido, adroddiadau monitro a chasglu tystiolaeth am brosiectau. 
· Dynodi cyfleoedd posibl ar gyfer cyllid prosiect a datblygu partneriaethau. 

Diogelu, Hygyrchedd a Chynhwysiant
· Hyrwyddo ac ymwreiddio arferion diogelu, hygyrchedd a chynhwysiant Hijinx ar draws yr holl brosiectau. 
· Cofnodi ac uwchgyfeirio pryderon diogelu neu lesiant i’r Swyddogion/Arweinyddion Diogelu priodol. 
· Sicrhau bod anghenion hygyrchedd artistiaid, cyfranogwyr a thimau llawrydd yn cael eu dynodi, eu deall a’u cefnogi. 
· Monitro gofynion hyfforddiant ar gyfer gweithwyr parhaol a llawrydd a sicrhau bod yr holl hyfforddiant yn gyfredol ac yn cael ei gofnodi’n gywir (ar y cyd â’r Cyfarwyddwr Datblygu Artistiaid a’r Cynhyrchydd Gweithredol).
· Sicrhau bod gwiriadau DBS yn gyfredol i weithwyr llawrydd sy’n gysylltiedig â gweithgareddau Creadigol ac Ymgysylltu Creadigol, gyda chefnogaeth Gweinyddwr Hijinx.
· Gweithio yn unol â pholisïau Hijinx o ran cydraddoldeb, amrywiaeth, cynaliadwyedd, yr iaith Gymraeg a hygyrchedd. 

Arall
Mae gan Hijinx ddull cydweithredol o weithio lle mae’r staff yn helpu a chefnogi ei gilydd yn unrhyw ffordd angenrheidiol i sicrhau bod y cwmni’n cael ei redeg a bod y gwaith yn cael ei gyflawni yn llyfn.

· Cymryd rhan mewn hyfforddiant yn ôl y gofyn. 
· Cefnogi digwyddiadau a gweithgareddau’r sefydliad yn ôl y gofyn. 
· Teithio yn lleol, cenedlaethol a rhyngwladol yn ôl y gofyn. 
· Ymgymryd ag unrhyw ddyletswyddau eraill rhesymol yn ôl y gofyn.

